
ŠAKIŲ RAJONO SAVIVALDYBĖS  TARYBA

SPRENDIMAS

DĖL DALYVAVIMO PROJEKTE „JOTIJOS UPELIO BASEINO DALIES MELIORACIJOS IR HIDROTECHNINIŲ STATINIŲ REKONSTRUKCIJA“ PARTNERIO TEISĖMIS 
2009 m. lapkričio 26 d.  Nr. T-386
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 41 p., Melioracijos įstatymo (Žin., 1993, Nr.71-1326; 2004, Nr. 28-877) 7 str. 3 d. ir Žemės ūkio ministro 2007 m. spalio 31 d. įsakymu Nr. 3D-478 ,,Dėl Lietuvos kaimo plėtros 2007-2013 metų programos  priemonės ,,Žemės ir miškų ūkio veikla ir jos infrastruktūra“ veiklos srities ,,Žemės ūkio vandentvarka“ įgyvendinimo taisyklių patvirtinimo“ (Žin., 2007, Nr.116-4749), n u s p r e n d ž i a:

1. Dalyvauti partnerio teisėmis rengiant investicinį projektą „Jotijos upelio baseino dalies melioracijos ir hidrotechninių statinių rekonstrukcija”.
2. Nustatyti, kad 10 procentų 1 punkte nurodyto projekto vertės ir pridėtinės vertės mokestis (PVM) bus finansuojama iš melioracijos sistemų naudotojų asociacijos ,,Pajotijys” biudžeto.

3. Įgalioti rajono savivaldybės administracijos direktorių Juozą Puodžiukaitį Lietuvos Respublikos norminių aktų nustatyta tvarka pasirašyti jungtinės veiklos sutartį tarp melioracijos sistemų naudotojų asociacijos ,,Pajotijys“  ir rajono savivaldybės administracijos bei visus su projektu susijusius dokumentus.

